open-index/open-wikipedia-markdown huggingface dataset:
Atilano, presidente

***Atilano, presidente*** é unha película dirixida por Santiago Aguilar e Luís Guridi e estrenada no ano 1998.

## Argumento 
Atilano Bermejo é un oficial de servizos funerarios cunha absoluta falta de inquietudes sociais. O cal xunto a un carácter descreído o converte no candidato perfecto para un grupo de banqueiros que precisan unha cara pública para presentarse ás eleccións. A acción desenvólvese ao longo da campaña electoral.

## Intérpretes 
* Manuel Manquiña (Atilano) 
* Ramón Barea (Ortega) 
* Laura Conejero (Sol)
* Carlos Lucas (Marcelino)
* Paco Maestre (O mestre) 
* Saturnino García (O aforcado) 
* José Alias (O neno)
* Luis Prendes (Don Aníbal) 
* Fernando Vivanco (Antúnez) 
* María Isbert (Eloisa)
* Florentino Soria (León)
* Txema Blasco (Esteve)
* Nacho Leonardi (Mingarro) 
* Luís Tosar (Cazorla)
* Alicia Sánchez (A acupuntora) 
* Jesús Alcaide (O cura)
* Carlos de Gabriel (O gacetilleiro) 
* Manuel Millán Vázquez (Charly) 
* Juana Cordero (Simoneta) 
* Camilo Barbé (O presidente do Goberno) 
* Antonio Durán "Morris" (O portavoz policial) 
* Carmen Segarra (A presidenta de mesa)
* Bruto Pomeroy (O alcalde)
* Marta Fernández-Muro (A moderadora de TV) 
* Concha Salinas (Margarita) 
* Nuria Sanz (Mercedes)
* Ana Sáez (A florista)
* Antonio Costafreda (O espontáneo sexaxenario) 
* Víctor Coyote (O antidisturbios)
* José Luis Torrijo (O municipal)
* Miguel Vidal (Un curioso)

## Véxase tamén 
### Ligazóns externas 
* Perfíl en IMdB
* Perfíl en filmaffinity
* Perfíl en Todocine 
* Recensión na páxina de *La Cuadrilla*
Xurxo Cedreno

**Xurxo Cedreno** (en grego Γεώργιος Κεδρηνός) foi un historiador bizantino do século XI.

## Traxectoria 
Na década de 1050 recompilou *Unha concisa historia do mundo*, que abrangue o tempo desde o relato bíblico da creación ata os seus días. Cedreno é unha das escasas fontes que fala dos xázaros despois do saqueo de Atil en 969.

## Véxase tamén 
### Ligazóns externas 
*Jacques Paul Migne, *Patrologia Graeca* con índices analíticos. Tomos 121-122.
*1838 Edición de Bekker.
Chris Copeland

**Christopher Stephen "Chris" Copeland**, nado o 17 de marzo de 1984 en Orange, Nova Jersey, é un xogador de baloncesto profesional estadounidense que xoga no MoraBanc Andorra da Liga ACB.

## Traxectoria 
Tras graduarse na Universidade de Colorado en 2006, Copeland asinou cos Fort Worth Flyers da NBA Development League o 29 de marzo de 2007. Despois foise a Europa para a tempada 2007-08. Alí xogou cinco tempadas, en equipos de España, Holanda, Alemaña e Bélxica.

O 16 de xullo de 2012, Copeland asinou un contrato cos New York Knicks. Fixo o seu debut na NBA o 2 de novembro de 2012 contra os Miami Heat. O 17 de decembro de 2012, anotou 29 puntos, o máximo da súa carreira, na derrota dos Knicks por 109-86 contra os Houston Rockets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
DeMarcus Cousins

**DeMarcus Cousins**, nado o 13 de agosto de 1990 en Mobile, Alabama, é un xogador de baloncesto profesional estadounidense.

## Traxectoria profesional 
O 7 de abril de 2010, Cousins anunciou a súa intención de presentarse ó Draft da NBA de 2010, onde foi seleccionado polos Sacramento Kings na 5ª posición. O 7 de xullo de 2010, Cousins asinou o seu contrato de rookie cos Kings, cun valor de 7 millóns de dólares os dous primeiros anos, e cunha opción do equipo para o terceiro e o cuarto ano. Cousins foi elixido no primeiro equipo de Rookies da NBA ó remate da tempada 2010-11.

O 8 de febreiro de 2012, foi elixido para xogar o Rising Stars Challenge, onde xogou para o Team Chuck.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Loto

O termo  **loto** pódese referir a:

## Botánica 
### Plantas acuáticas 
* **Loto**, nome que se lle dá ás distintas especies da familia Nelumbonaceae.
****Loto**,  (*Nelumbo nucifera*), o loto sagrado do Nilo.
* **Loto**, unha ninfea chamada loto branco ou loto do Exipto (*Nymphaea lotus*).

### Árbores
* **Loto**, o xénero *Lotus*; da familia das fabáceas. 
****Loto**, árbore africana da familia das ramnáceas (*Ziziphus lotus*), de follas alternas co pecíolo curto, flores pequenas amareladas e un froito en drupa de sabor doce. 
***Loto, froito da árbore do loto, ao que os antigos atribuían a propiedade de facer perder a memoria a quen os comía. 
*** A semente de loto, de importancia na gastronomía de Asia e a menciña chinesa tradicional.

## Xogos de azar 
*Lotto, abreviatura da lotaría.
**en Galiza coñécese coma Lotería Primitiva de España.

## Espiritualidade
* Sutra do loto, un dos sūtras mahāyānas máis influentes populares en Asia Oriental, así como base do budismo nichiren
* Posición de loto, postura (āsana) de meditación sentada coas pernas cruzadas: cada pé posto por riba da coxa oposta. 
* Templo do loto, casa de adoración Baháí en Delhi, na India.

## Outros 
* Loto, banda portuguesa de electro-pop-rock-dance, formada en Alcobaça por Ricardo Coelho, João Tiago e João Pedrosa.
*Lotto, unha empresa italiana de artigos deportivos.
* *Pés de loto*, tradición que se remonta á antiga China consistente na vendaxe dos pés  das nenas para impedir o crecemento destes. 
* O Loto Azul (‘’Le Lotus bleu’’) é o quinto álbum da serie ‘’As aventuras de Tintín’’ , creada polo autor de banda deseñada belga Hergé . 
* Illa Kongo Loto Lafanga , illa situada no atol Nukufetau , nun país chamado Tuvalu , pertencente á rexión da Polinesia.

## Véxase tamén 
*Lotus
Tempada 2013 do Campionato de Galicia de Rally

A **tempada 2013** foi a 35ª edición do **Campionato de Galicia de Rally**. Comezou o 16 de febreiro no Rally Serra da Groba e rematou o 6 de outubro no Rally Ribeira Sacra. Inicialmente o calendario contaba con nove probas pero a última, o Rally Botafumeiro foi finalmente anulada. O gañador foi Luis Vilariño que venceu en dúas probas e proclamouse campión de Galicia por primeira vez na súa carreira deportiva.

## Calendario 
* Calendario definitivo:. 

### Puntuación 
Outórganse puntos aos dez primeiros clasificados en cada proba. O primeiro posto obtén 25 puntos, 20 o segundo, 15 o terceiro, 12 o cuarto, 10 o quinto, 8 o sexto, 6 o sétimo, 4 o oitavo, 2 o noveno e 1 o décimo clasificado. A puntuación final resultará logo de multiplicar os puntos obtidos polo coeficiente da proba. Por exemplo: nunha proba con coeficiente oito, o primeiro clasificado obterá 200 puntos: 25 x 8 = 200.

## Clasificación 
### Campionato de pilotos 
### Campionato de navegantes 
### Grupo A 
### Grupo N 
### Grupo X 
### Escuderías 
## Notas 
## Véxase tamén 
### Ligazóns externas 
* Sitio web da FGA
Buño (planta)

miniatura|esquerda|220px
O **buño** ou antela (***Schoenoplectus lacustris***) é unha herba vivaz da familia das ciperáceas nativa de Europa. Era anteriormente clasificada coma *Scirpus lacustris*. Posúe espiguetas ovoides e froitos tipo aquenio.

É común en áreas húmidas, lameiros, brañas, s, lagoas, e pantanos  de Europa, Asia e norte de África. Abundante en Galiza e no norte e centro de Portugal. Medra en densos macizos, cubrindo largas áreas sobre a auga. Os caules utilízanse na fabricación de mobles e esteiras.

O nome *buño* aparece con frecuencia asociado á toponimia galega e portuguesa, por exemplo Buño, *Bunhal*, *Vale de Bunho*.
miniatura|esquerda|220px

## Sinonimia 
* *Scirpus lacustris* L.
* *Scirpus tabernaemontani* C.C.Gmel.
* *Scirpus schoenoplectus* L.
* *Scirpus glaucus* Sm.
* *Schoenoplectus tabernaemontani*  (C.C.Gmel.) Palla
* *Scirpus globifer* Welw. ex Steud.
* *Scirpus kalmusii* Asch., Abrom. & Graebn. in Asch. & Graebn. [1898, Fl. Nordost. Deutsch. Flachl. : 13]
* *Scirpus rothii* Meinsh. non Hoppe [1814]
* *Scirpus macrophyllus* Schult. in Roem. & Schult. [1827, Syst. Veg., ed. 15, Mantissa 3 : 535]
* *Scirpus custoris* Hegetschw. [1839, Fl. Schweiz : 49]
* *Eleogiton duvalii* Fourr. [1869, Ann. Soc. Linn. Lión, sér. 2, 17 : 173]
* *Eleogiton lacustris* (L.) Fourr. [1869, Ann. Soc. Linn. Lión, sér. 2, 17 : 173]
* *Cyperus lacustris* (L.) E.H.L.Krause

## Notas
Castaño

O termo **Castaño** é usado para referirse á cor marrón, por ser este o cor das castañas e da madeira do castiñeiro. 

Como topónimo, pode referirse a:

;En Galiza
***O Castaño**, lugar da parroquia de Freixeiro, no concello de Vigo;
***O Castaño de Eirís**, lugar da parroquia de Oza, no concello da Coruña;
***Castañosín**, lugar da parroquia de Piñeira, no concello da Fonsagrada;
***Castañoso**, lugar da parroquia de Maderne, no concello da Fonsagrada.

## Véxase tamén
### Outros artigos
***Castañón**, lugar da parroquia do Rosal, no concello do Rosal.
Carrizo

O termo **Carrizo** pode referirse a:

***Carrizo**, paxaro miúdo da orde dos paseriformes (*Troglodytes troglodytes*), carriza;
***Carrizo**, (*Phragmites australis*), planta de rizoma extenso que aparece nas zonas húmidas;
***Carrizo**, vexetación formada por plantas da división das briófitas de que cobre como unha camada os lugares en que hai humidade (mofo, musgo, carriza).

Como topónimo, pode referirse a:

;Fóra de Galiza

;En Castela e León
***Carrizo**, concello da provincia de León.

## Véxase tamén
### Outros artigos
Colecistectomía

**Colecistectomía **é unha intervención clínico-cirúrxica consistenten na exéresis ou extracción da vesícula biliar. Malia terse desenvolvido técnicas non cirúrxicas, é a técnica máis común para tratar as distintas afeccións da vesícula biliar. As posibilidades cirúrxicas a colecistectomía por vía laparoscópica e a cirurxía aberta. Esta última foi a técnica empregada historicamente, máis invasiva e cruenta. Na actualidade a tendencia é a empregar a vía laparoscópica.

## Indicacións 
As indicacións que se teñen en conta para realizar este tipo de intervención, é en doentes que posúan unha ou máis das seguintes doenzas e/ou condicións da vesícula como:

# Cálculos biliares (colelitiase).
# Inflamación por infección (colecistite).
# Dor abdominal intensa por mor dun cólico de vesícula.
# Bloqueo dos condutos biliares (obstrución biliar).

O resultado da colecistectomía é habitualmente satisfactorio. Os síntomas desaparecen por completo no 90% dos pacientes.

## Riscos 
Os riscos aos que se ven sometidos os doentes intervidos dunha colecistectomía son os riscos de calquera intervención baixo anestesia xeral:
* Reaccións á medicación.
* Problemas respiratorios.
* Hemorraxias.
* Infeccións.
Wreck-It Ralph

***Wreck-It Ralph*** é un filme de animación estadounidense de Walt Disney Pictures dirixido por Rich Moore que se estreou no 2012.

O primeiro título da franquía *Wreck-It Ralph*, a súa secuela *Ralph Breaks the Internet*, foi estreada o 21 de novembro de 2018.

## Sinopse 
Durante trinta anos, Ralph viviu á sombra de Fix-It Felix Jr., o heroe do seu videoxogo. Canso de ser o malo da historia, Ralph decide tomar o asunto polas súas propias e xigantes mans, e lánzase nunha viaxe a través dos distintos mundos e xeracións de videoxogos para demostrarlle ó mundo que el tamén pode ser un heroe.

## Personaxes 
* John C. Reilly como Wreck-It Ralph, o malo de *Fix-It Felix, Jr.*
* Sarah Silverman como Vanellope von Schweetz, piloto/glitch de *Sugar Rush*
* Jack McBrayer como Fix-It Felix, Jr., o heroe de *Fix-It Felix, Jr.*
* Jane Lynch como Sarxento Tamora Jean Calhoun, personaxe principal de ''Hero's Duty*
* Alan Tudyk como Rei Candy
* Mindy Kaling como Taffyta Muttonfudge, piloto de *Sugar Rush''
* Joe Lo Truglio como Markowski
* Ed O'Neill como Mr. Litwak
* Dennis Haysbert como Xeneral Hologram
* Edie McClurg como Mary
* Raymond Persi como Maior Gene
* Jess Harnell como Don
* Rachael Harris como Deanna
* Skylar Astin como Roy
* Adam Carolla como Wynnchel
* Horatio Sanz como Duncan
* Maurice LaMarche como Root Beer Tapper, o camareiro de *Tapper*
* Stefanie Scott como Moppet Girl
* John DiMaggio como Beard Papa
* Rich Moore como Sour Bill, subordinado do Rei Candy
* Katie Lowes como Candlehead, piloto de *Sugar Rush*
* Jamie Elman como Rancis Fluggerbutter, piloto de *Sugar Rush*
* Josie Trinidad como Jubileena Bing-Bing, piloto de *Sugar Rush*
* Cymbre Walk como Crumbelina DiCaramello, piloto de *Sugar Rush*
* Tucker Gilmore como o comentarista de *Sugar Rush* e a Tartaruga
* Brandon Scott como Kohut, a soldier in ''Hero's Duty*
* Tim Mertens como Dr. Brad Scott
* Kevin Deters de Clyde de *Pac-Man* 
* Gerald C. Rivers como M. Bison de *Street Fighter*
* Martin Jarvis como Saitine, a devil-like villain who attends the Bad-Anon support group
* Brian Kesinger como Cyborg (baseado en Kano de *Mortal Kombat*)
* Roger Craig Smith como Sonic the Hedgehog
* Phil Johnston como Surge Protector, seguridade da Game Central Station
* Kyle Hebert como Ryu de *Street Fighter*
* Reuben Langdon como Ken Masters de *Street Fighter*
* Jamie Sparer Roberts como Yuni Verse de *Dance Dance Revolution''

## Galardóns e nomeamentos 
* 2012: Oscar: Nomeado a mellor filme de animación.
* 2012: 5 Premios Annie, incluíndo mellor película. 10 nomeamentos.
* 2012: Critics Choice Awards: Mellor filme de animación.
* 2012: Globos de Ouro: Nomeado a Mellor filme de animación.
* 2012: Satellite Awards: Nomeado a Mellor longametraxe de animación.
* 2012: National Board of Review (NBR): Mellor longametraxe de animación.
* 2012: Producers Guild of America (PGA): Mellor filme de animación.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Laparoscopia

[250px|right|thumb|[Cirurxía|Cirurxiáns realizando unha **intervención laparoscópica** de estómago.]]

A **laparoscopia** ou **laparoscopía** é unha técnica cirúrxica que permite a visión da cavidade pelviabdominal coa axuda duns dispositivos ópticos, introducidos a través de pequenas incisións na parede abdominal. A través dunha pequena incisión, a fibra óptica transmite luz que ilumina a cavidade, mentres que se observan as imaxes do interior cunha cámara conectada á mesma lente. O aparello empregado denomínase torre de laparoscopia, ou simplemente laparoscopio. É unha técnica complexa que require que o cirurxián teña experiencia.

Esta técnica é menos invasiva, e oferta unha vantaxe respecto da cirurxía aberta, que era a técnica empregada neste tipo de cirurxias antes da chegada da cirurxía laparoscópica.
Así, a laparoscopia ten dous obxectivos:

* O **diagnóstico laparoscópico**, empregado cando non se puido establecer o diagnóstico con outras técnicas.
* A **cirurxía laparoscopia**, empregada en intervencións como a colecistectomía.
Colesterolose

Na patoloxía cirúrxica, a **vesícula biliar de amorodo**, máis formalmente coñecida por **colesterolose da vesícula biliar**, é unha alteración da parede da vesícula biliar por mor dun exceso de colesterol. O nome *vesícula biliar de amorodo* vén da aparencia típicamente en puntos da superficie da mucosa, o que lle da un aspecto de amorodo. Non ten porque estar necesariamente ligada aos cálculos biliares ou á colecistite.

## Galería de imaxes 

Image:Cholesterolosis of the Gallbladder.jpg|Colesterolose da vesícula biliar.
Image:Gallbladder cholesterolosis micro.jpg|Micrografía da colesterolose da vesícula biliar.
Image:Gallbladder cholesterolosis intermed mag.jpg|Micrografía da colesterolose da vesícula biliar.
Image:Gallbladder cholesterolosis intermed mag cropped.jpg|Micrografía da colesterolose da vesícula biliar.

## Notas 
## Véxase tamén 
### Outros artigos 
* Colecistectomía
### Ligazóns externas 
*
Inuvik

**Inuvik** é unha vila dos Territorios do Noroeste do Canadá e é o centro administrativo da Rexión de Inuvik.

A poboación no censo de 2006 era de 3.484, pero os dous censos anteriores amosan grandes flutuacións de poboación debido ás condicións económicas: 2.894 en 2001 e 3.296 en 1996. No 2009, o Goberno dos Territorios do Noroeste reportou que a poboación era de 3.586 cun crecemento anual de 0.3% dende 1996.

## Personalidades nadas en Inuvik 
*Leona Aglukkaq, membro do Parlamento canadense polo distrito electoral de Nunavut e Ministro de Sanidade.
*Roger Allen, antigo membro da Asemblea Lexislativa dos Territorios do Noroeste.
*Zac Boyer, antigo xogador da National Hockey League.
*Tom Butters, antigo membro da Asemblea Lexislativa dos Territorios do Noroeste.
*Michel Chrétien, o fillo máis novo do antigo Primeiro Ministro canadense Jean Chrétien.
*Jason Elliott, antigo xogador de hóckey sobre xeo.
*Fred Koe, antigo membro da Asemblea Lexislativa dos Territorios do Noroeste.
*Floyd Roland, membro da Asemblea Lexislativa dos Territorios do Noroeste.
*Eric Schweig, actor.

## Notas
Canteira (homónimos)

O termo **Canteira** orixínase en **canto**, co significado de 'coio ou pedra', polo que derivou nos seguintes significados:

*Unha **canteira**, lugar de onde sacar pedra ou rocha de varios tipos con distintas funcións, sinónimo de pedreira, e de onde deriva a arte e oficio da cantaría;
*Unha **canteira (oficio)**, muller que se dedica ao oficio da cantaría;
*En fútbol e outros deportes, a **canteira** é a base de xogadores asociados dende o comezo da súa carreira deportiva a un club.

## Véxase tamén
### Outros artigos
Fredrikstad

**Fredrikstad** é un concello e unha cidade de Østfold, Noruega. Cunha poboación de 71.976 habitantes (censo de 2008), Fredrikstad é a meirande cidade de Østfold e a sexta cidade norueguesa máis poboada. Forma unha conurbación coa veciña cidade de Sarpsborg, coñecida como Fredrikstad/Sarpsborg, que aglutinaba 101.698 habitantes en 2009, co que é a quinta maior área metropolitana de Noruega.

miniatura|dereita|210px|Catedral de Fredrikstad.
O seu centro histórico é unha das cidades fortificadas mellor conservadas de Norte de Europa. A cidade, fundada en 1567 por Frederico II, tivo nos seus inicios unha importancia defensiva para Noruega, e a comezos do século XX converteuse nun dos maiores centros industriais do país, sendo as súas principais actividades a madeira, a construción naval e a industria química.

## Historia 
Fredrikstad foi fundada en 1567 polo rei Frederico II como unha reconstrución da cidade de Sarpsborg que fora queimada polos suecos durante a Guerra Nórdica dos Sete Anos. A nova cidade localizábase a 15 quilómetros ó sur da orixinal, na desembocadura do río Glomma. A súa proximidade ó mar e ós terreos chans e abertos do seu redor facían máis efectiva a súa defensa. Nun principio foi chamada Sarpsborg, pero o seu nome mudouse polo de Fredrikstad en 1569.

Durante a Guerra de Torstensson (1644-1645) entre Suecia e o Reino de Dinamarca e Noruega, levantouse unha fortificación temporal na cidade. Na década de 1660 esa fortificación fíxose permanente, cando iniciou a construción da fortaleza de Fredrikstad por Willem Coucheron. Dese xeito, a cidade cobrou importancia estratéxica para defender Noruega polo sueste. Malia isto, a súa poboación mantívose escasa en número. En 1635, fundouse un suburbio na ribeira occidental do Glomma, *Vestsiden*, cuxa poboación medrou máis axiña que a parte vella e en pouco tempo converteuse no centro de gravidade demográfico. A maioría dos edificios da cidade vella foron destruídos por un incendio en 1764.

Durante a fase norueguesa da Gran Guerra do Norte, o almirante Peder Tordenskjold mantivo a súa frota en Fredrikstad para enfrontar ós suecos. Na Guerra Sueco-Noruega de 1814, a cidade foi atacada e a súa fortaleza capitulou o 4 de agosto dese mesmo ano.

En 1860 abolíronse os privilexios de serradoiro, unha medida instaurada no século XVII polo goberno absolutista que limitaba e controlaba estritamente a explotación de madeira. Coa abolición iniciouse un importante crecemento para Fredrikstad, que se especializou na industria da madeira, o que lle valeu o alcume de "a cidade das táboas". A comezos do século XX decaeu a exportación de madeira, e a economía da cidade diversificouse cara a outras industrias, como a de ladrillos, de materiais pétreos e a construción naval, grazas ó seu grande estaleiro. Nun tempo relativamente curto, Fredrikstad transformouse dunha pequena cidade comercial a un dos maiores centros industriais de Noruega.

## Cidades irmandadas 
*  Húsavík, Islandia
*  Kotka, Finlandia
*  Karlskoga, Suecia
*  Aalborg, Dinamarca
*  San Martín, Guatemala
*  Patzún, Guatemala
*  Zhuzhou, Taiwán
Matthew Boulton

**Matthew Boulton**, nado en Birmingham o 3 de setembro de 1728 e finado o 18 de agosto de 1809, foi un comerciante e industrial de Birmingham, que herdou un negocio de pezas de vestir.

## Traxectoria 
Asociouse con James Watt, inventor da máquina de vapor, fabricando a primeira máquina e creou as plantas Soho, cerca de Birmingham. Boulton ingresou na Royal Society o 24 de novembro de 1785. 

Tamén foi un dos piares da Sociedade Lunar, que reunía aos industriais, inventores e científicos. Entre os que asistían máis ou menos periodicamente ás reunións figuraron Erasmus Darwin, James Keir, Joseph Priestley, Josiah Wedgwood, James Watt, John Whitehurst e William Withering.

## Notas 
## Véxase tamén 
### Outros artigos 
* Ceca de Soho

### Bibliografía 
* 
* 
*Eidlitz, Robert James (1928). ''''. Nova York.
* 
* 
* 
*
Día Internacional da Felicidade

miniatura|dereita|350px
O **Día Internacional da Felicidade** celébrase o 20 de marzo de cada ano por iniciativa da Asemblea Xeral das Nacións Unidas, que así o aprobou na súa sesión do 28 de xuño de 2012.

A idea de conmemorar este día xorde da proposta do Reino de Bután, que considera que a felicidade é o sentimento máis importante do Produto Interior Bruto. Segundo a revista económica norteamericana *BusinessWeek*, Bután é o país máis feliz de Asia e o oitavo do mundo. Desde 1970, Bután recoñece a supremacía da felicidade por riba dos ingresos, e adoptou o concepto de *Índice de Felicidade Nacional Bruta* para substituír o tradicional Produto Interior Bruto.

Con este Día, as Nacións Unidas consideran que a felicidade e o benestar son obxectivos universais na vida dos seres humanos de todo o mundo, polo que os Estados membros deberían contemplar este principio para deseñar e dirixir as súas políticas públicas. A resolución aprobada engadía a necesidade de que a busca e a promoción do desenvolvemento sostible, a erradicación da pobreza, a felicidade e o benestar de tódolos pobos sexan criterios a aplicar nas políticas de crecemento económico, cun enfoque máis incluínte, equitativo e equilibrado.

## Véxase tamén
### Ligazóns externas
* Organización das Nacións Unidas 
* Resolución 66/281 da ONU pola que se declara o Día Internacional da Felicidade 
* "La Felicidad ya tiene su día internacional: el 20 de marzo", en *ABC*, 28.06.2012 
* "Día Internacional de la Felicidad: ese objetivo humano fundamental", en *ABC*, 20.03.2013
Carriza

O termo **Carriza** pode referirse a:

***Carriza**, paxaro miúdo da orde dos paseriformes (*Troglodytes troglodytes*), carrizo;
***Carriza dos xuncos**, paxaro da familia dos sílvidos (*Cisticola juncidis*), de cor parda, máis clara nas partes inferiores e rabo arredondado;
***Musgo** ou **carriza**, vexetación formada por plantas da división das briófitas de que cobre como unha camada os lugares en que hai humidade, mofo, musgo;
***Carriza**, diferentes especies do xénero ***Phragmites***, coma:
*****Phragmites communis***;
*****Phragmites australis***.
*A especie ***Arundo phragmites***;
***Carriza dos carballos**, nome común dos liques pertencentes ao xénero ***Usnea***, que penduran das pólas das árbores, especialmente a especie ***Usnea barbata***.

Como topónimo, pode referirse a:

;En Galiza
***A Carriza**, lugar da parroquia de Ribadetea, no concello de Ponteareas.

## Véxase tamén
### Outros artigos
Lo Barnechea

**Lo Barnechea** é un municipio e unha comuna chilena do Gran Santiago. A súa área é de 1.024&nbsp;km2 e en 2002, a comuna tiña un total de 74.749 habitantes (INE 2002).

## Véxase tamén 
### Ligazóns externas 
* O Municipio de Lo Barnechea
Copa de baloncesto de Israel

A **Copa de Israel** (en hebreo: גביע המדינה בכדורסל) é a competición de copa de baloncesto de Israel, que se disputa desde a temporada 1955−56. Organizada pola Asociación de Baloncesto de Israel (IBA), competición realizase por un sistema de eliminatorias, quedando exentos na primeira fase tanto o campión do ano anterior como o gañador da Ligat Winner.

## Formato 
O torneo comeza cunha sistema de eliminatoria na que os equipos se enfrontan entre si a partido único. O gañador avanza á segunda rolda, que tamén consiste nunha eliminatoria a partido único, onde o gañador desta rolda avanza á etapa de cuartos de final. Os emparellamentos da primeira e a segunda rolda son seleccionados por medio dun sorteo. De acordo coas regras do sorteo, os campións da Copa da temporada anterior e campións da Ligat ha'Al (máxima categoría de liga de Israel) non entran no bombo até chegar á fase final. Se a Copa e a Liga foran gañadas polo mesmo equipo, como sucede habitualmente, son o campións e o subcampión da edición de Copa do ano anterior quen ostentan o privilexio.

## Palmarés 
* 1956 20px Maccabi Tel Aviv
* 1958 20px Maccabi Tel Aviv
* 1959 20px Maccabi Tel Aviv
* 1961 20px Maccabi Tel Aviv
* 1962 20px Hapoel Tel Aviv
* 1963 20px Maccabi Tel Aviv
* 1964 20px Maccabi Tel Aviv
* 1965 20px Maccabi Tel Aviv
* 1966 20px Maccabi Tel Aviv
* 1969 20px Hapoel Tel Aviv
* 1970 20px Maccabi Tel Aviv
* 1971 20px Maccabi Tel Aviv
* 1972 20px Maccabi Tel Aviv
* 1973 20px Maccabi Tel Aviv
* 1975 20px Maccabi Tel Aviv
* 1976 20px Hapoel Gevat/Yagur
* 1977 20px Maccabi Tel Aviv
* 1978 20px Maccabi Tel Aviv
* 1979 20px Maccabi Tel Aviv
* 1980 20px Maccabi Tel Aviv
* 1981 20px Maccabi Tel Aviv
* 1982 20px Maccabi Tel Aviv
* 1983 20px Maccabi Tel Aviv
* 1984 20px Hapoel Tel Aviv
* 1985 20px Maccabi Tel Aviv
* 1986 20px Maccabi Tel Aviv
* 1987 20px Maccabi Tel Aviv
* 1988 20px Hapoel Galil Elyon
* 1989 20px Maccabi Tel Aviv
* 1990 20px Maccabi Tel Aviv
* 1991 20px Maccabi Tel Aviv
* 1992 20px Hapoel Galil Elyon
* 1993 20px Hapoel Tel Aviv
* 1994 20px Maccabi Tel Aviv
* 1995 20px Bnei Herzliya
* 1996 20px Hapoel Jerusalem
* 1997 20px Hapoel Jerusalem
* 1998 20px Maccabi Tel Aviv
* 1999 20px Maccabi Tel Aviv
* 2000 20px Maccabi Tel Aviv
* 2001 20px Maccabi Tel Aviv
* 2002 20px Maccabi Tel Aviv
* 2003 20px Maccabi Tel Aviv
* 2004 20px Maccabi Tel Aviv
* 2005 20px Maccabi Tel Aviv
* 2006 20px Maccabi Tel Aviv
* 2007 20px Hapoel Jerusalem
* 2008 20px Hapoel Jerusalem
* 2009 20px Hapoel Holon
* 2010 20px Maccabi Tel Aviv
* 2011 20px Maccabi Tel Aviv
* 2012 20px Maccabi Tel Aviv
* 2013 20px Maccabi Tel Aviv
* 2014 20px Maccabi Tel Aviv
* 2015 20px Maccabi Tel Aviv
* 2016 20px Maccabi Tel Aviv
* 2017 20px Maccabi Tel Aviv
* 2018 20px Hapoel Holon
* 2019 20px Hapoel Jerusalem
* 2020 20px Hapoel Jerusalem
* 2021 20px Maccabi Tel Aviv
* 2022 20px Bnei Herzliya
* 2023 20px Hapoel Jerusalem

### Por equipo 
## Historia 
### Finais 
### MVP das finais 
## Véxase tamén 
### Ligazóns externas 
* Web oficial da IBBA (Israel Basketball Association)
Quinta Normal

**Quinta Normal** é un municipio, comuna e cidade da conurbación do Gran Santiago, Chile. A súa área é de 13&nbsp;km2 e segundo estimacións do censo de 2002, a comuna tiña 104.012 habitantes.

### Demografía 
A orixe demográfica de Quinta Normal é resultado da migración campo-cidade de persoas de clase media na primeira metade do século XX. Segundo o censo de 2002, realizado polo Instituto Nacional de Estatísticas, conta cunha poboación de 104.012 habitantes, dos cales 50.509 son homes e 53.503 son mulleres.

## Notas 
## Véxase tamén 
### Ligazóns externas 
* O Municipio da comuna  .
Río Bosna

miniatura|260px|.
O **Río Bosna** é o terceiro río máis longo de Bosnia e Hercegovina, e é considerado un dos tres principais ríos internos, xunto co Neretva e o Vrbas. Os outros tres grandes ríos de Bosnia e Hercegovina son o Una, ao noroeste, o Sava, ao norte, e o Drina, ao leste. O río Bosna percorre 271 km, e o seu nome non ten ningunha variación en lingua estranxeira. Durante o Imperio romano ás veces foi chamado *Bosona*, e crese que este é probablemente a orixe ilírica do nome *Bosna*.

## Curso e afluentes 
O río Bosna tamén constitúe o *val do Bosna*, o principal centro industrial do país e onde viven cerca dun millón de persoas, así como a situación de varias das principais cidades. Os seus principais  afluentes son o Željeznica, o Miljacka, o Fojnica, o Lašva, o Gostović, o Krivaja, o Usora, e o Spreča.

A súa orixe atópase no manancial de Vrelo Bosne, ao pé do Monte Igman, nas aforas de Saraxevo. Esta fonte constitúe un dos principais monumentos históricos e naturais de Bosnia e Hercegovina. A partir de aí, o Bosna flúe cara ao norte, a través do corazón de  Bosnia, para se converter en afluente pola dereita do Sava, en Bosanski Samac.

A pesar de non atravesar ningún outro país, o Bosna flúe a través dunha serie de cantóns e rexións de Bosnia. Desde o seu punto de partida no cantón de Saraxevo, tamén flúe a través do cantón de Zenica-Doboj, a rexión de Doboj, e o cantón de Posavina, nesa orde. 
No seu camiño ao norte o río Bosna tamén pasa polas cidades de Visoko, Zenica, Doboj, Modrica e Bosanski Samac.

## Aproveitamento 
Nas proximidades de Zenica é aproveitado por varias centrais hidroeléctricas. Así mesmo durante 2006, nun programa conxunto con institucións españolas, levouse a cabo o proxecto *Apoio á recuperación do ecosistema do río Bosna e os seus afluentes*, coa construción de dúas centrais de control de calidade e cantidade de augas, en Doboj e Saraxevo, así como a ampliación de sistemas de rego en Turkovici e Orasje. Tamén dentro deste programa desenvolveuse un importante proxecto de regadío no Val do Popovo.

## Notas
León o Diácono

**León o Diácono** (en grego Λεών) foi un historiador bizantino do século X de cuxa vida persoal se coñece moi pouco.
## Traxectoria
Naceu en Caloe, ao pé de Monte Tmolo, preto das fontes do río Caistro. Seu pai chamábase Basilio. Foi a Constantinopla, onde seguiu os seus estudos (966), e fíxose partidario de Nicéforo II Focas, e el mesmo descríbese como un mozo neste tempo (nacería sobre o 950). Estaba en Asia cando foi deposto o patriarca Basilio I de Constantinopla e foi elixido o seu sucesor Antonio III (973 ou 974) e explica que neste tempo viu dous xemelgos duns trinta anos unidos polo costado.
Foi ordenado diácono e como tal acompañou a Basilio II na súa desgraciada campaña contra os búlgaros o 981; despois do asedio de Tralitza (antiga Sárdica) escapou por pouco da catividade e fuxiu a terras seguras. Máis tarde xa non se sabe nada, pero a súa historia escribiuse despois do 989 posto que menciona a revolta e morte de Focas Bardas que ocorreu este ano.
Viviu probabelmente ata polo menos o 993, posto que di que o emperador Basilio II restaurou en seis anos a cúpula de Santa Sofía, destruída por un terremoto en 987.
## Obras
As súas obras son:
# *Ἱστορία Βιβλίοις ι*', *Historia Libris decem*: *Historia, en dez libros*.
# *Oratio ad Basilium Imperatorem*: *Discurso ao emperador Basilio*.
#*Homilia in Michaelem Archangelum*: *Homilía ao arcanxo Miguel*.
Das dúas últimas consérvase un exemplar. A *Historia* inclúe un relato da expedición a Creta de Nicéforo Focas so Romano II (959), a morte de Xoán I Tzimisces (975), as vitorias do emperador Nicéforo I Tzimisces sobre os musulmáns en Cilicia e Siria e  a reconquista destas terras ou de gran parte delas e as guerras contra búlgaros e rusos.
## Véxase tamén
### Ligazóns externas
*Texto grego de León (ed. Jacques Paul Migne) en formato PDF.
*Texto escaneado (ed. Niebuhr, CSHB) en pdf.
*En Documenta Catholica Omnia.
Castala

**Castala** é un barrio do concello de Berja (provincia de Almería), situado ao norte da cidade a uns 6 quilómetros, na Serra de Gador. Nacido en torno á fonte do seu nome e a outra máis pequena, El Santo. Este barrio é a Castela romana, lugar que algúns tratan de identificar cun núcleo mozárabe que subsistiu durante todo o período musulmán. A tradición di que foi aquí onde residiu San Tesifón como bispo da diocese de Vergi. Non foi repoboada no século XVI, pero mantívose unha área de vivendas ata revitalizarse ó final do século XVIII coa explotación das minas de chumbo. Conta cunha igrexa do século XVIII (dedicada a San Tesifón). Ten 68 habitantes, divididos en dous barrios, un alto e outro baixo.

Á beira do barrio atópase o Parque periurbano de Castala.

## Notas 
## Véxase tamén
### Ligazóns externas 
*Páxina do concello de Berja
Heiner Müller

**Heiner Müller**, nado Eppendorf (Saxonia) o 9 de xaneiro de 1929 e finado en Berlín o 30 de decembro de 1995, foi un dramaturgo e escritor alemán.

## Traxectoria 
Afiliouse ao Partido Socialista Unificado de Alemaña (*Sozialistische Einheitspartei Deutschlands*, SED) en 1947 e serviu á Asociación de Escritores Alemáns (*Deutscher Schriftsteller-Verband*, DSV) desde 1954. Na década dos anos cincuenta, converteuse nun dos dramaturgos máis importantes da República Democrática Alemá e gañou o Premio Heinrich Mann en 1959.

Porén, as súas relacións co réxime xermano-oriental comezaron a deteriorarse a raíz da estrea do seu drama *Die Umsiedlerin* (*A colona*), que foi censurado en 1961 logo dunha única representación. Müller foi expulsado da Asociación de Escritores ese ano. O goberno xermano oriental mantivo as obras de Müller baixo cautela durante os anos seguintes, impedindo a estrea de *Der Bau* (*Obra de construción*) en 1965 e censurando *Mauser* a comezos dos setenta. Müller comezou a traballar con grupos e compañías de teatro de Alemaña Occidental durante os anos setenta e oitenta, dirixindo a estrea dalgúns dos seus traballos máis coñecidos en Múnic (*Germania Tod in Berlin* (*Germania, Morte en Berlín*), 1978), Essen (*Die Hamletmaschine* (*Máquina Hamlet*), 1979) e Bochum (*Der Auftrag* (*A misión*), 1982).

A súa fama permitiu a Müller obter outra vez unha aceptación máis extensa en Alemaña Oriental. Foi admitido na Academia das Artes da RDA en 1984 —dous anos despois de ser membro da Academia das Artes de Berlín Oeste. A pesar destas honras, non foi readmitido na Asociación de Escritores de Alemaña Oriental ata 1988, pouco antes da desaparición da RDA. Logo da caída do Muro de Berlín, Müller aínda mantivo a presidencia da Academia das Artes da RDA durante un breve período en 1990.

Os últimos cinco anos da súa vida continuou vivindo en Berlín e traballou por toda Alemaña e Europa, particularmente na produción de representacións das súas propias obras. Escribiu algúns textos dramáticos novos, e escribiu moita poesía.

En 1990 foi convocado para dirixir Tristán e Isolda de Wagner no Festival de Bayreuth. A súa única produción para o xénero lírico é un testamento da súa recia estética. Foi dirixida por Daniel Barenboim coa participación de Waltraud Meier e Siegfried Jerusalem.

Müller faleceu en Berlín Este en 1995, despois de ter obtido o recoñecemento como un dos maiores autores alemáns e o dramaturgo alemán máis importante desde Bertolt Brecht.

Entre as súas obras máis coñecidas, ademais das xa citadas, están *Der Lohndrücker* (*A costra*), *Wolokolamsker Chaussee* (*O camiño a Wolokolamsk*) Partes I-V, *Verkommenes Ufer Medeamaterial Landschaft mit Argonauten* (*Ribeira espoliada Medea-material paisaxe con argonautas*), *Philoktet* (*Filoctetes*), *Zement* (*Cemento*), *Bildbeschreibung* (*Descrición dun cadro*) e *Quartett* (*Cuarteto*).

### Traducións ao galego 
* *Máquina Hamlet e outras pezas*, traducido ao galego en 2013, por Catuxa López Pato (Galaxia).

## Véxase tamén 
### Ligazóns externas 
* Sociedad Internacional Heiner Müller
Ruatoria

**Ruatoria**, tamén escrito **Ruatōria**, é unha vila de Waiapu Valley da Rexión de Gisborne no recanto nordeste da Illa Norte de Nova Zelandia. A vila foi orixinalmente coñecida como Cross Roads, pero foi renomeada como **Ruatōrea** en 1913, do maorí *Rua-a-Tōrea* (o pozo de almacenamento de Tōrea).

No censo de 2006, foi a terceira maior poboación da súa rexión (de baixa densidade), e tiña unha poboación de só 756 (75 menos que a segunda maior vila da rexión, Tolaga Bay). Isto supuxo un decrecemento do 9.7% (81 persoas) dende o censo de 2001. É o centro de poboación de Waiapu Valley. O 94,8% dos seus habitantes son do pobo maorí, e o 46% fala te reo Māori — ambos datos son significativamente superiores á media rexional ou nacional.

## Notas
GLAST

**GLAST**, acrónimo de *Gamma-ray Space Telescope* e máis tarde bautizado como *Fermi* en honor ó físico Enrico Fermi, é un telescopio espacial de raios gamma lanzado pola NASA o 11 de xuño de 2008 mediante un foguete Delta 7920H desde o Centro Espacial de Cabo Cañaveral.
* GLAST Burst Monitor (GBM, monitor de explosións de GLAST): monitoriza todo o ceo en busca de explosións de raios gamma no rango de enerxías entre 10 keV e 30 MeV e con duracións de entre un milisegundo a varios minutos. O instrumento contén 12 discos de ioduro de sodio orientados cara doce direccións distintas. A dirección na que se produce a explosión dedúcese do disco que detecta a maior intensidade de fotóns, información que se usa para apuntar LAT, máis sensitivo, na dirección do evento.

## Notas 
## Véxase tamén 
### Ligazóns externas 
* Páxina de GLAST na NASA
Gran Premio do Reino Unido de 1968

O **Gran Premio do Reino Unido de 1968** foi unha carreira de automobilismo de Fórmula Un, celebrada o 20 de xullo de 1968 no Circuíto de Brands Hatch, Kent, Inglaterra. Foi a sétima carreira do Campionato do Mundo da tempada de . A carreira, disputada sobre 80 voltas, foi gañada por Jo Siffert, foi a súa primeira vitoria na Fórmula Un, e a primeira vitoria dun piloto suízo.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* **Récords:**
** 100º Gran Premio - Jack Brabham
* **Feitos:**
** 1ª Volta rápida - Jo Siffert
** Última vitoria dun coche totalmente privado - Jo Siffert do equipo Rob Walker Racing Team cun Lotus 49

## Véxase tamén 
### Bibliografía 
* 

### Outros artigos 
### Ligazóns externas 
*
Gran Premio de Alemaña de 1968

[250px|miniatura|right|O gañador [Jackie Stewart nun Matra MS10]]
[250px|miniatura|right|[Pedro Rodríguez de la Vega|Pedro Rodríguez nun BRM P133]]
O Gran Premio de Alemaña de Fórmula 1 de  (formalmente o ** XXX Großer Preis von Deutschland**) foi unha carreira de Fórmula 1 que se celebrou en Nürburgring o 4 de agosto de 1968. A carreira, disputada sobre 14 voltas, foi a oitava rolda da tempada de Fórmula Un de 1968.

A carreira levouse a cabo en condicións extremadamente húmidas e con néboa, o piloto británico Jackie Stewart, competindo cunha fractura na boneca, gañou a carreira cunha vantaxe de catro minutos.

A carreira tamén destaca porque Dan Gurney usou un casco integral, converténdose no primeiro piloto en facelo nun Gran Premio.

## Clasificación 
## Posicións despois da carreira 
;Campionato mundial de Pilotos

;Campionato Mundial de Construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* 

### Outros artigos 
### Ligazóns externas 
* 
*
Xudaísmo ortodoxo

miniatura|Xudeu ortodoxo provisto de Kipá, Talit gadol e tefilín, preparándose para un servizo nunha sinagoga.
O **xudaísmo ortodoxo** é unha das grandes pólas da relixión xudía na actualidade, xunto co xudaísmo conservador ou *masortí* e o xudaísmo reformista. Distínguese delas pola súa adhesión rigorosa á *Halajá*. Carece dunha autoridade doutrinal central permitindo certa variación na práctica.

Segundo a súa actitude cara a cultura contemporánea, o xudaísmo ortodoxo divídese informalmente en xudaísmo ortodoxo moderno, que busca adecuar ata algún punto as súas prácticas e estudos á situación social contemporánea, e o xudaísmo *haredí*, que rexeita toda innovación que os seus líderes consideren contraria ó espírito da Torá.

As divisións doutrinais neste senso non se fixaron ata arredor do século XVIII, no que baixo o influxo da Ilustración, certos sectores da comunidade xudía rexeitaron a segregación imposta polas prácticas relixiosas convencionais e buscaron integrarse —malia o daquela dominante antisemitismo— nas comunidades nacionais. O rexeitamento a este movemento definiu a ortodoxia.
A ortodoxia é un movemento creado no século XIX en contra dos rabinos e dirixentes que ensaiaban xeitos de combinar xudaísmo e modernidade.

## Crenzas 
O xudaísmo ortodoxo basea as súas crenzas nos "Trece principios de fe" de Maimónides:

* A existencia de Deus
* A singularidade e unidade de Deus
* A natureza espiritual e abstracta de Deus
* A eternidade de Deus
* A revelación polos seus profetas
* Moisés é o maior e principal profeta
* Deus entregou a Lei no monte Sinaí
* Esta Lei non pode ser cambiada
* Deus coñece os futuros actos humanos
* Deus recompensa a bondade e castiga a maldade
* Deus mandará a un Mesías
* Deus resucitará ós mortos

## Notas 
## Véxase tamén
Rato (homónimos)

O termo **Rato** pode referirse a:

***Rato**,  mamífero que pertence a unha das numerosas especies de pequenos roedores do xénero *Mus* e varios xéneros da familia *Muridae*;
***Rato doméstico** (*Mus musculus*), rato máis común que vive asociado co ser humano nas súas casas;
***Rato knockout**, rato alterado xeneticamente usado en investigación;
***Aguaneiro** ou **rato do almiscre**; 
***Rato**, dispositivo periférico que se conecta a un ordenador.

Como topónimo, pode referirse a:

;Río de Galiza
***Río Rato**, río que nace en San Lourenzo e desemboca no río Miño.

Amais, como apelido, pode referirse a:

***Rodrigo Rato** (1949-), político e economista español.

## Véxase tamén
### Outros artigos
Aeroporto Internacional Carriel Sur

O **Aeroporto Internacional Carriel Sur**, con código IATA: *CCP* e código OACI: *SCIE*, localizado a 8 quilómetros da cidade de Concepción. Está xestionado pola Sociedad Concesionaria Aerosur S.A..

Foi construído e logo comezou a operar en 1968. En 2012 rexistrou un tránsito de 927&nbsp;000 pasaxeiros, o aeroporto é un dos aeroportos con máis tránsito e máis importantes de Chile.

## Aeroliñas e destinos
## Véxase tamén 
### Ligazóns externas 
* A páxina do aeroporto
Tempada 1998-99 da NBA

A **tempada 1998-99 da NBA** foi a 53ª da historia da National Basketball Association. Debido a un lockout, a tempada non comezou ata o 5 de febreiro de 1999, despois de que a NBA e a Asociación de Xogadores chegaran a un novo acordo colectivo. A tempada rematou cos San Antonio Spurs gañando o primeiro campionato da súa historia tras derrotar ós New York Knicks por 4-1.

## Cambios de adestrador 
## Tempada regular 
A tempada regular comezou o 5 de febreiro de 1999, e rematou o 5 de maio de 1999. Os San Antonio Spurs acadaron a mellor porcentaxe de vitorias da tempada regular, con 37 partidos gañados de 50 disputados.

### Por división 
;División Atlántico

;División Central

;División Medio-Oeste

;División Pacífico

### Por conferencia 
;Conferencia Leste

;Conferencia Oeste

## Playoffs 
Os campións da edición 1998-1999 da NBA foron os **San Antonio Spurs**.

## Estatísticas 
### Galardóns individuais 
***MVP da Tempada:** Karl Malone, Utah Jazz
***Rookie do Ano:** Vince Carter, Toronto Raptors
***Xogador Defensivo do Ano:** Alonzo Mourning, Miami Heat
***Sexto Home do Ano:** Darrell Armstrong, Orlando Magic
***Xogador máis mellorado:** Darrell Armstrong, Orlando Magic
***Adestrador do Ano:** Mike Dunleavy, Portland Trail Blazers
***Executivo do Ano:** Geoff Petrie, Sacramento Kings
***Xogador máis deportivo:** Hersey Hawkins, Seattle SuperSonics

### Equipos ideais 
;Primeiro quinteto ideal.

;Segundo quinteto ideal.

;Terceiro quinteto ideal.

;Primeiro quinteto defensivo.

;Segundo quinteto defensivo.

;Primeiro quinteto de Rookies.

;Segundo quinteto de Rookies.

## Véxase tamén 
### Outros artigos 
* National Basketball Association

### Ligazóns externas 
* Páxina oficial da NBA 
* Tódolos datos sobre a tempada 1998-99 da NBA
Editorial Monterrey

**Editorial Monterrey** foi unha editorial galega fundada en Vigo en 1950 por Luís Viñas Cortegoso e Xosé María Álvarez Blázquez.
## Historia e características
Monterrey creouse para fomentar a edición de textos históricos en galego ou relacionados con Galicia e a publicación de nova creación literaria en lingua galega. Nos dez anos en que estivo activa (1950-1960), a editora lanzou tres coleccións distintas e un total de dezaoito títulos.

As coleccións editadas foron:
*Beatus Jacobus. Libros en castelán de temática relacionada con Galicia.
*Leixado do vento. Libros en galego.
*Frol e froito. Novas propostas da narrativa en lingua galega.

## Títulos publicados 
### En galego 
* *Roseira do teu mencer: 1949-1950*, Xosé María Álvarez Blázquez, 1950
* *Poesías galegas: Égloga de Belmiro e Benigno. A Alborada*, Nicomedes Pastor Díaz, 1951
* *Arturo Vázquez Núñez e o seu tempo*, Xosé Ramón e Fernández Oxea, 1952
* *O Desengano do prioiro ou O pasamento da alegría: co grande auto epilogal e xusticieiro dos féretros de Floravia*, Ramón Otero Pedrayo, 1952
* *Andrómenas: contos pra o pobo*, Xosé Ramón e Fernández Oxea, 1953
* *Cancioneiro de Monfero: (Século XIII)*, Xosé María Álvarez Blázquez, 1953
* *Entremés famoso sobre da pesca do río Miño*, Gabriel Feixoo de Arauxo, 1953
* *Santo da barba dourada. Décimas ao Apostol (c. 1617)*, Martín Torrado, 1953
* *Cancioneiriño da Virxe*, 1954
* *Isa folla que vai po-lo río*, Augusto María Casas, 1954
* *Nasce un arbore*, Gonzalo R. Mourullo, 1954
* *Romance do pescador peleriño*, Xosé María Álvarez Blázquez, 1954
* *Memorias de Tains*, Gonzalo R. Mourullo, 1956
* *Cantiga nova que se chama Riveira*, Álvaro Cunqueiro, 1957
* *Retrouso a Colón*, Enrique Massó Bolivar, 1960

### En castelán 
* *El buho gallego con las demás aves de España haciendo cortes, preside en ellas el águila real, como imperial señora de todas*, Pedro Fernández de Castro, 1951
* *Vida y viajes literarios*, Martín Sarmiento, 1952
* *Inéditos de Rosalía*, Rosalía de Castro, 1953
* *Galería de gallegos ilustres*, 1956
* *Noticias de arqueología gallega*, Pedro Díaz Álvarez, 1958
* *Teatro venatorio y coquinario gallego o sea arte de la caza. Y arte de cocina*, Xosé María Castroviejo; Álvaro Cunqueiro, 1958
* *La ciudad y los días: calendario histórico de Vigo*, Xosé María Álvarez Blázquez, 1960

## Véxase tamén
### Bibliografía
*
* 
### Ligazóns externas 
*
Wenceslao Fernández de la Vega Pasarín

**Wenceslao Fernández de la Vega Pasarín**, nado en Castroverde e finado na Veiga (Asturias) en abril de 1924, foi un médico galego.

## Traxectoria 
Fillo de José Fernández de la Vega. Médico dedicado á hidroloxía, foi o fundador e primeiro director do balneario de Guitiriz. Despois foi director do balneario de Paracuellos de Jiloca (Zaragoza). Casou con Dolores Lombán Cotarelo e foi pai de Wenceslao, Virgilio, Elisa e Jimena Fernández de la Vega.
## Obras
**Establecimiento balneario de Guitiriz. Apuntes para una monografía de las aguas sulfurado fluorurado sódicas frías de Guitiriz-Lugo* (1908)

## Notas 
## Véxase tamén 
### Ligazóns externas 
* Xenealoxía
Joel Freeland

**Joel Daniel Freeland**, nado o 7 de febreiro de 1987 en Aldershot, Hampshire, é un ex xogador de baloncesto profesional británico.

## Traxectoria 
Tras pasar por dous equipos ingleses, Freeland chegou ó segundo equipo do CB Gran Canaria da Liga EBA. Na tempada 2005-06, Freeland fixo 14.8 puntos, 7.6 rebotes, 0.7 asistencias, 1.0 roubos e 0.8 tapóns por partido.

O 28 de xuño de 2006, foi elixido polos Portland Trail Blazers na 30ª posición do Draft da NBA de 2006. Porén, os Blazers recomendáronlle a súa volta a Europa para mellorar o seu xogo. En agosto de 2006, asinou un contrato por dous anos co Gran Canaria da Liga ACB.

En 2009, Freeland fichou polo Unicaja Málaga, asinando un contrato de 5 anos cun valor de 4.5 millóns de euros.

O 13 de xullo de 2012, Freeland asinou un contrato de tres anos cos Portland Trail Blazers. O 14 de decembro de 2012, foi asignado ós Idaho Stampede da NBA D-League, e foi chamado de volta dous días despois.

## Notas 
## Véxase tamén 
### Ligazóns externas 
* Perfil en Euroleague.net 
* Perfil en Draftexpress.com  
* Perfil en ACB.com